Hellen Obiri

Hellen Onsando Obiri (Kisii, Kenya, 1989ko abenduaren 13a) Kenyako atleta da, 1.500 eta 5.000 metroko lasterketetan espezializatua. Munduko eta Afrikako hainbat txapelketa irabazi ditu eta 2016ko Olinpiar Jokoetan eta 2020ko Olinpiar Jokoetan zilarrezko dominak eskuratu zituen. 

Hainbat txapelketa irabazi ditu eta 2016ko Olinpiar Jokoetan eta 2024ko Olinpiar Jokoetan maratoian hartu zuen parte eta brontzezko domina lortu zuen. 2025ean New Yorkeko maratoia irabazi eta 22 urtez iraun zuen errekorra hautsi zuen.

New Afrikan aldizkariak Afrikar eragin handikoenen Top 100 zerrendan sartu zuen 2017. urtean. 

 Kirol ibilbidea 
2012an Londresko Olinpioar Jokoetan hartu zuen parte baina ez zen finalerako sailkatu. Urte berean munduko txapelduna izan zen 3.000 metrotako lasterketan (pista estalian). 2014. urtean Nassaun jokaturiko Munduko errelebo txapelketatan 4x1.500 metrotan txapeldun izan ziren kenyarrak, munduko errekorra ezarriz gainera, 16:33.58. Obiri izan zen azken erreleboa osatu zuena.

2016ko Rioko Olinpiar Jokoetan 5.000 metrotako proban hartu zuen parte eta bigarren egin zuen. Garaipen nabarmenena 2017an lortu zuen Londresen, 1.500 metrotako munduko txapelduna izan baitzen. 2018an Commonwelath Jokoetan urrezko domina eskuratu zuen 5.000 metrotako lasterketan eta Tokioko Olinpiar Jokoetan berriz ere bigarren egin zuen.

2023an Bostongo maratoia irabazi zuen, lehenengo maratoi handia, eta azaroan New Yorkekoa. 2024an berriz izan zen garaile Bostongo maratoian eta Parisko Olinpiar Jokoetako maratoian brontzezko domina eskuratu zuen.

2025ean bigarren aldiz irabazi zuen New Yorkeko maratoia Garaipen historikoa izan zen gainera, 22 urte iraun zituen errekorra hautsi baitzuen.

 Nazioarteko palmaresa 
 Txapelketak 
Joko OlinpikoakUrteaLekuaDominaProbaMarka2012Londres ()12.a1.500 metro4:16.572016Rio de Janeiro ()5.000 metro14:29.772020Tokio ()5.000 metro14:38.362024Paris ()maratoia2:23:10Munduko txapelketakUrteaLekuaDominaProbaMarka2011Daegu ()11.a1.500 metro4:20.232012Istanbul ()3.000 m (pista estalian)8:37.162013Mosku ()1.500 metro4:03.862014Sopot ()3.000 m (pista estalian)8:57.722014Nassau ()4 × 1500 m erreleboak16:33.582017Londres ()1.500 metro14:34.862018Birmingham ()4.a3.000 m (pista estalian)8:49.662019Doha ()5.000 metro3:54.222022Eugene ()10.000 metro30:10.02Afrikako txapelketakUrteaLekuaDominaProbaMarka2010Marrakex ()1.500 metro4:09.532018Asaba ()5.000 metro15:47.18Commonwealth JokoakUrteaLekuaDominaProbaMarka2014Glasgow ()6.a1.500 metro4:10.842018Gold Coast ()5.000 metro15:13.11

 Maratoiak 
 Bostongo maratoia (2): 2023, 2024
 New Yorkeko maratoia (2): 2023, 2025

 Euskal Herrian 
Hellen Obirik birritan irabazi du Juan Muguerza Nazioarteko Krosa (Elgoibar), 2019an eta 2020an.

 Erreferentziak 

 Kanpo estekak 

Kategoria:Kenyako atletak
Kategoria:2012ko Udako Olinpiar Jokoetako atletak
Kategoria:2016ko Udako Olinpiar Jokoetako atletak
Kategoria:2016ko Udako Olinpiar Jokoetako dominadunak
Kategoria:2020ko Udako Olinpiar Jokoetako atletak
Kategoria:2020ko Udako Olinpiar Jokoetako dominadunak
Kategoria:Olinpiar Jokoetako zilarrezko dominadunak atletismoan
Kategoria:2024ko Udako Olinpiar Jokoetako dominadunak
Kategoria:2024ko Udako Olinpiar Jokoetako atletak
Kategoria:Olinpiar Jokoetako brontzezko dominadunak atletismoan
Kategoria:Kenyako emakumeak